লক্ষ্মী নাৰায়ণ ত্ৰিপাঠী

লক্ষ্মী নাৰায়ণ ত্ৰিপাঠী (, জন্ম: ১৩ ডিচেম্বৰ ১৯৭৮) এগৰাকী ভাৰতীয় ট্ৰান্সজেণ্ডাৰ আৰু হিজৰা অধিকাৰ কৰ্মী, বলিউড অভিনেত্ৰী, ভাৰতনাট্যম নৃত্যশিল্পী, কোৰিঅ'গ্ৰাফাৰ আৰু প্ৰেৰণামূলক বক্তা। তেওঁ কিন্নৰ আখাড়াৰ আচাৰ্য মহামণ্ডলেশ্বৰ। ১৯৭৮ চনৰ ১৩ ডিচেম্বৰত মহাৰাষ্ট্ৰৰ থানেৰ মালতি বাঈ চিকিৎসালয়ত তেওঁৰ জন্ম হৈছিল। তেওঁ ২০০৮ চনত ৰাষ্ট্ৰসংঘত এছিয়া প্ৰশান্ত মহাসাগৰীয় অঞ্চলক প্ৰতিনিধিত্ব কৰা প্ৰথম গৰাকী ট্ৰান্সজেণ্ডাৰ ব্যক্তি। ৰাষ্ট্ৰসংঘৰ সাধাৰণ সভাত তেওঁ যৌন সংখ্যালঘুসকলৰ দুৰ্দশাৰ কথা কৈছিল। তেওঁ কৈছিল যে, “মানুহ অধিক মানুহৰ দৰে হোৱা উচিত। তেওঁলোকে আমাক মানুহ হিচাপে সন্মান কৰা উচিত আৰু আমাৰ অধিকাৰক কিণ্ডাৰ হিচাপে বিবেচনা কৰা উচিত।” তেওঁ ২০১১ চনত জনপ্ৰিয় ৰিয়েলিটি শ্ব' 'বিগ বচ'ৰ প্ৰতিযোগী আছিল। তেওঁৰ প্ৰচেষ্টাই প্ৰথম কিন্নৰ দলটোক ২০২০ চনত হিমালয়ৰ শৃংগ ফ্ৰেণ্ডশ্বিপ পিক আৰোহণ কৰাত সহায় কৰিছিল।

প্ৰাৰম্ভিক জীৱন

১৯৭৮ চনৰ ১৩ ডিচেম্বৰত মহাৰাষ্ট্ৰৰ থানেৰ এটা গোড়া ব্ৰাহ্মণ পৰিয়ালত লক্ষ্মী নাৰায়ণ ত্ৰিপাঠীৰ জন্ম হৈছিল। জন্মতে তেওঁ জৈৱিক ভাবে পুৰুষ লিংগৰ আছিল আৰু পৰিয়ালৰ জেষ্ঠ্য পুত্ৰ আছিল। তেওঁ থানেৰ কোপৰিত অৱস্থিত বিমচ পেৰাডাইছৰ পৰা স্কুলীয়া শিক্ষা সম্পূৰ্ণ কৰাৰ পিছত মুম্বাইৰ মিথিবাঈ মহাবিদ্যালয়ৰ পৰা কলা ডিগ্ৰী আৰু ভাৰতনাট্যমত স্নাতকোত্তৰ ডিগ্ৰী লাভ কৰে। তেওঁক প্ৰায়ে গে আৰু "হ'ম'" বুলি মতা হৈছিল। তেওঁ কেইবাটাও কেন ঘোষৰ নৃত্য ভিডিঅ'ত কাম কৰিছিল আৰু নিজেই এজন কোৰিঅ'গ্ৰাফাৰ হ'বলৈ বিচাৰিছিল। তেওঁ শাবিৰাৰ জৰিয়তে হিজৰা সম্প্ৰদায়ক লগ পাইছিল আৰু তাৰ পিছতেই তেওঁ এগৰাকী বাৰ নৃত্যশিল্পী হৈছিল। তেওঁৰ নৃত্যৰ প্ৰতি আকৃষ্ট হৈ বহুতো লোক ডান্স বাৰলৈ আহিছিল। অৱশ্যে মহাৰাষ্ট্ৰৰ গৃহ মন্ত্ৰী আৰ আৰ পাটিলে চহৰখনৰ ডান্স বাৰ বন্ধ কৰাৰ সিদ্ধান্ত লোৱাৰ বাবে তেওঁ অতি কম সময়ৰ বাবে ইয়াৰ লগত জড়িত আছিল। লক্ষ্মীয়ে এই পদক্ষেপৰ বিৰুদ্ধে প্ৰতিবাদৰ আয়োজন কৰিছিল। ইয়াৰ জৰিয়তে লক্ষ্মীয়ে সক্ৰিতাৰ বাবে তেওঁৰ প্ৰথম অভিজ্ঞতা লাভ কৰিছিল। ২০০২ চনত তেওঁ দক্ষিণ এছিয়াৰ নপুংসকসকলৰ বাবে প্ৰথম পঞ্জীভুক্ত আৰু কৰ্মী সংগঠন এনজিঅ' ডিএআই ৱেলফেয়াৰ ছচাইটিৰ সভাপতি হৈছিল। ২০০৭ চনত তেওঁ নিজৰ সংগঠন 'অস্তিত্ব' আৰম্ভ কৰিছিল।

তেওঁ এছিয়া প্ৰশান্ত মহাসাগৰীয় যৌন কৰ্মী নেটৱৰ্কৰ বাবে কানাডাৰ টৰণ্টোলৈ গৈছিল। প্ৰথমবাৰৰ বাবে ভাৰতৰ বাহিৰলৈ যোৱা লক্ষ্মীৰ পাছপোৰ্টত তেওঁক এগৰাকী মহিলা, ট্ৰান্সজেণ্ডাৰ আৰু নপুংসক হিচাপে উল্লেখ কৰে। লক্ষ্মীয়ে এক আইনী সংস্থাৰ সৈতে সকলো নথিপত্ৰত তৃতীয় শ্ৰেণী হিচাপে চিনাক্ত কৰিবলৈ আদালতত আবেদন কৰিছিল। এই স্বীকৃতিৰ সৈতে আদালতে চৰকাৰক চাকৰি আৰু শিক্ষাত কোটা প্ৰদান কৰিবলৈ নিৰ্দেশ দিছিল। ইয়াৰ লগতে ভাৰতৰ অন্যান্য সংখ্যালঘু গোটৰ বাবে একে ব্যৱস্থা লবলৈ নিৰ্দেশ দিছিল। তেওঁ বৰ্তমান ভাৰতীয় ট্ৰান্সমেন বডীবিল্ডাৰ আৰ্য়ান পাশাৰ সৈতে জড়িত হৈ আছে আৰু দুয়োজনে তেওঁলোকৰ একত্ৰিততাৰ কাহিনী গোটেই ছচিয়েল মিডিয়াত গৌৰৱেৰে বৰ্ণনা কৰি আহিছে। তেওঁ দুটা সন্তান তুলি লৈছে। তেওঁলোক বৰ্তমান থানেত বাস কৰে।

তেওঁ প্ৰজেক্ট ব'ল'ৰ জৰিয়তে কৈছিল যে তেওঁ স্তন বৃদ্ধি কৰা চিকিৎসা গ্ৰহণ কৰিছিল যদিও কোনো হৰমন চিকিৎসা কৰা নাছিল। তেওঁক ব্ৰেণ্ড একাডেমীৰ 'ইণ্ডিয়ান অ'ফ দা ইয়েৰ ২০১৭' প্ৰদান কৰা হৈছে। ২০১৭ চনত তেওঁ সমাজ সেৱাৰ বাবে শ্ৰী নাৰায়ণ গুৰু বঁটা লাভ কৰিছিল।

জনপ্ৰিয় মাধ্যমত

লক্ষ্মীয়ে সঘনাই সাক্ষাৎকাৰ দিয়ে আৰু জনপ্ৰিয় মাধ্যমত এলজিবিটিকিউআইএ+ সম্প্ৰদায়ক প্ৰতিনিধিত্ব কৰে। লক্ষ্মীয়ে কেইবাটাও টিভি অনুষ্ঠানত কাম কৰিছে। তেওঁ ভাৰতীয় টেলিভিছন অনুষ্ঠান 'বিগ বচ ৫'ত অংশগ্ৰহণকাৰী আছিল। তেওঁ ছয় সপ্তাহৰ পিছত ইয়াৰ পৰা বাহিৰ কৰা হৈছিল। তেওঁক ৰাজীৱ খাণ্ডেলৱালৰ সৈতে 'চ'ছ কা চামনা'ত অভিনয় কৰিছিল, 'দছ কা দম'ত চলমান খানৰ সৈতে আৰু 'ৰাজ পিচলে জনম কা'তো দেখা গৈছিল। 'চ'ছ কা চামনা'ত ভাৰতে প্ৰথমবাৰৰ বাবে এজন ট্ৰান্সজেণ্ডাৰ ব্যক্তিক তেওঁলোকৰ পিতৃ-মাতৃৰ সৈতে টিভিত দেখিছিল। যিটো তেওঁলোকৰ চাৰিওফালে হিজৰা আৰু পৌৰাণিক কাহিনীৰ বিষয়ে এটা মুকলি বাৰ্তালাপ হোৱাত সহায় কৰিছিল। ত্ৰিপাঠীক ডিভিডিত মুক্তি দিয়া এলজিবিটি ভাৰতীয়সকলৰ বিষয়ে এক তথ্যচিত্ৰ শৃংখলা প্ৰকল্প ব'ল'ত দেখা গৈছিল। ২০১১ চনত লক্ষ্মীয়ে 'কুইন: ডেষ্টনি অৱ ডান্স' নামৰ হিজৰাৰ বিষয়ে এটা পুৰস্কাৰ প্ৰাপ্ত বলিউড কাম কৰিছিল।

লক্ষ্মীয়ে পূজা পাণ্ডেৰ সৈতে তেওঁৰ জীৱনী ৰেড লিপষ্টিক লিখিছিল। কিতাপখন ২০১৬ চনত পেংগুইনৰ দ্বাৰা প্ৰকাশ কৰা হৈছিল।

তথ্য উৎস

বাহ্যিক সংযোগ

লিঙ্গ আৰু যৌনতাৰ ওপৰত লক্ষ্মীৰ সাক্ষাৎকাৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় অভিনেত্ৰী
শ্ৰেণী:সমাজকৰ্মী
শ্ৰেণী:ভাৰতীয় ট্ৰান্সজেণ্ডাৰ মহিলা
শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী